Uitdrukking: ŉ Van der Walt-skoot skietArgieffoto (Foto: RyanMcGuire, Pixabay) Uitdrukking: ŉ Van der Walt-skoot skiet Betekenis: Absoluut akkuraat skiet Waar kom dit vandaan? Uit die Van der Walt-familie kom twee gepubliseerde weergawes van die oorsprong van dié uitdrukking: Die gebeure stem grootliks ooreen, maar die hoofkarakters verskil. Gemeen aan al twee is dat ŉ leeu gejag is, en dat Tjaart van der Walt (by Sneeuberg naby die huidige Graaff-Reinet, of die Rooiberg of Renosterberg suid van Middelburg, Kaap, in die twee weergawes) en sy broer, Johannes Petrus, daarby betrokke was (of: ook Johannes Petrus se seun, wat toe nege jaar oud was). Die leeu het uit die kloof gekom en Johannes het hom gekwes. Iemand (Tjaart of Johannes) het te perd probeer vlug, maar die leeu het hom ingehaal en op die perd en ruiter gespring. Een van die betrokkenes het perd, ruiter en leeu toe ingejaag en met een skoot doodgeskiet. Volgens die een weergawe was Johannes die slagoffer van die leeu, en volgens die ander Tjaart. Volgens een het Tjaart die kolhou geskiet; volgens die ander Johannes Petrus se jong seun. Bron: Spreekwoorde en waar hulle vandaan kom